**Bekecs Község Önkormányzata Képviselő-testületének 14/2024. (XII. 12.) önkormányzati rendelete**

**a közterület használat szabályiról szóló 25/2007. (XII.17.) önkormányzati rendelet módosításáról**

Bekecs Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A közterület használat szabályairól szóló 25/2007. (XII. 17.) önkormányzati rendelet bevezető része helyébe a következő rendelkezés lép:

„Bekecs Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 2. pontjában meghatározott feladatkörében eljárva a következőket rendeli el:”

**2. §**

A közterület használat szabályairól szóló 25/2007. (XII. 17.) önkormányzati rendelet 12. §-a helyébe a következő rendelkezés lép:

**„12. §**

Jelen rendelet alkalmazása szempontjából:

*a)* Közterület: *a szomszédjogok és a tulajdonjog korlátainak különös szabályairól szóló törvény szerinti reklámcélú hasznosítási jog gyakorlásával igénybe vett légi tér kivételével közhasználatra szolgáló minden olyan állami vagy önkormányzati tulajdonban álló földterület, amelyet az ingatlan-nyilvántartás ekként tart nyilván. (a továbbiakban együtt: közterület*)

*b)* Közúti közlekedési szolgáltatáshoz használt gépjármű: azon gépjármű, amellyel díj ellenében személyszállítási, árufuvarozási és autómentési tevékenységet folytatnak, továbbá minden olyan gépjármű, melynek legnagyobb megengedett összes tömege a 3500 kg-ot meghaladja.”

**3. §**

Hatályát veszti a közterület használat szabályairól szóló 25/2007. (XII. 17.) önkormányzati rendelet 14. § (2) bekezdése.

**4. §**

Ez a rendelet a kihirdetését követő harmadik napon lép hatályba.

|  |  |
| --- | --- |
| dr. Bodnár László Barta Csilla | Barta Csilla |
| polgármester jegyző | jegyző |

Záradék:

A rendelet 2024. december 12. napján kihírdetve.

Barta Csilla jegyző

Általános indokolás

A Bekecs Község Önkormányzata a közterület használat szabályairól szóló rendeletét az alábbiak miatt szükséges módosítani.

 A jogi és gazdasági versenyképesség erősítése érdekében egyes törvények módosításáról szóló 2024. évi XV. törvény hatályba lépésével előállt, a közterület-használatra vonatkozó önkormányzati normák felülvizsgálatának kötelezettsége.

A magyar építészetről szóló 2023. évi C. törvény 16. § 73. pontjában rögzített közterület fogalmát módosította a jogi és gazdasági versenyképesség erősítése érdekében egyes törvények módosításáról szóló 2024. évi XV. törvény 30. § a) pontja.

Részletes indokolás

**Az 1. §-hoz**

A rendelet bevezető részének módosítását tartalmazza.

**A 2. §-hoz**

Meghatározza a közterület fogalmát:

A szomszédjogok és a tulajdonjog korlátainak különös szabályairól szóló törvény szerinti reklámcélú hasznosítási jog gyakorlásával igénybe vett légi tér kivételével közhasználatra szolgáló minden olyan állami vagy önkormányzati tulajdonban álló földterület, amelyet az ingatlan-nyilvántartás ekként tart nyilván.

**A 3. §-hoz**

Hatályát vesztő rendelkezést tartalmazza.

**A 4. §-hoz**

A rendelet-módosítás meghatározza a rendelet hatálybalépését.